ജാര്ഖണ്ഡില് ജില്ലാ ജഡ്ജിയെ വാഹനമിടിച്ച് കൊലപ്പെടുത്തിയ സംഭവം സിബിഐ അന്വേഷണം വേണമെന്ന് ഹേമന്ത് സോറന് വ്യാഴാഴ്ചയാണ് ധന്ബാദിലെ ജില്ലാ അഡീഷണല് ജഡ്ജി ഉത്തം ആനന്ദ് പ്രഭാതസവാരിക്കിടെ വാഹനമിടിച്ച് മരിച്ചത്. വീടിന് അര കിലോമീറ്റര് അകലെയായി അദ്ദേഹത്തെ അജ്ഞാത വാഹനമിടിച്ചെന്നായിരുന്നു പൊലീസ് ആദ്യം പറഞ്ഞത്. രാവിലെ അഞ്ച് മണിക്ക് തിരക്കില്ലാത്ത റോഡിലൂടെ നടക്കുകയായിരുന്ന ജഡ്ജിയെ പിന്നാലെ വന്ന വാഹനം ഇടിച്ചിടുകയായിരുന്നു. അപകടം നടന്ന ശേഷം വാഹനം നിര്ത്താതെ പോവുകയും ചെയ്തു. ആ സമയത്ത് മറ്റുവാഹനങ്ങളൊന്നും റോഡിലുണ്ടായിരുന്നില്ല. പിറകില് നിന്ന് വന്ന ഓട്ടോറിക്ഷ ജഡ്ജിയുടെ നേരെ നീങ്ങുന്നത് വ്യക്തമാണ്. വാഹനമിടിച്ച് ഗുരുതരമായി പരിക്കേറ്റ ജഡ്ജിയെ നാട്ടുകാരിലൊരാളാണ് ആശുപത്രിയിലെത്തിച്ചത്. എന്നാല് അദ്ദേഹത്തിന്റെ ജീവന് രക്ഷിക്കാനായില്ല. ആരാണെന്ന് തിരിച്ചറിയാന് കഴിയാതെ അദ്ദേഹത്തിന്റെ മൃതദേഹം മണിക്കൂറുകളോളം ആശുപത്രിയില് സൂക്ഷിക്കുകയും ചെയ്തു.സംഭവത്തില് രണ്ടു പ്രതികളെ പോലീസ് അറസ്റ്റു ചെയ്തു.The post ജാര്ഖണ്ഡില് ജില്ലാ ജഡ്ജിയെ വാഹനമിടിച്ച് കൊലപ്പെടുത്തിയ സംഭവം സിബിഐ അന്വേഷണം വേണമെന്ന് ഹേമന്ത് സോറന് first appeared on MalayalamExpressOnline.